edisnord/MILQA-question-generation huggingface dataset:
qgen: title: I. István magyar király context: István király a magyar kiemelkedő alaknak számít, személyét nagy kultusz övezi. A halálának 900. évfordulója alkalmából szervezett emlékévben az ünnepségek fő helyszínén, Székesfehérvárott a kihelyezett országgyűlés augusztus 20-át az államalapítás ünnepévé és Szent István emléknapjává nyilvánította. Nevét több falu, például Királyszentistván és Szentistván viseli; Esztergom és Székesfehérvár esetében a Szent István városa jelzőt is szokás használni. Nevét továbbá számos templom is őrzi, melyek közül a legnagyobb az Ybl Miklós által átdolgozott Hild József-tervek alapján épült, 96 méter magas budapesti Szent István-bazilika.
1998 óta a magyar tízezer forintos bankjegyen Szent István arcképe látható. 2000. augusztus 20-án olyan kétezer forintos is forgalomba került, amely egyik oldalán a Szent Korona, másik oldalán pedig Benczúr Gyula, Vajk megkeresztelése című festménye látható.

Kérdések:
Mikor lett Magyarországon augusztus 20-a az államalapítás ünnepe?
A magyarok mikor tartják az államalapítás ünnepét?
Szent István emléknapja augusztus 20-án van?
Hol tartottak kihelyezett országgyűlést István király halálának 900. évfordulója alkalmából?
Az államalapítás ünnepe és Szent István emléknapja ugyanazon a napon van?
Szent István nevét hány falu őrzi Magyarországon?
Melyik magyar várost hívjuk "Szent István városának"?
Ki tervezte a budapesti Szent István-bazilikát?
A budapesti Szent István-bazilika hány méter magas?
Melyik bankjegyen látható Szent István arcmása?
Mikor került forgalomba a magyar 10 ezer forintos bankjegy Szent István arcképével?
Milyen különleges bankjegyet bocsátottak ki Magyarországon 2000. augusztus 20-án?
qgen: title: I. István magyar király context: István természetes módon mumifikálódott jobb kezét külön kultusz övezi. Egy Mercurials nevű pap lopta el, de 1084. május 30-án megtalálták Bihar megyében. A szentek ereklyéinek ellopása az akkori idők legendairodalmának kedvelt témája volt. Hartvik püspök erről az alapján írt, amit neki forrásadói elmondtak, kalandos úttal és látomásokkal. A Szent Jobb tiszteletére apátságot alapítottak a megyében (Szentjobb, románul Sâniob).
A középkorban évszázadokig Szentjobbon őrizték az ereklyét. A tatárjárás alatt Raguzába menekítették. 1420-ban Székesfehérvárra vitték. A török korban különböző helyeken őrizték, volt Boszniában, Raguzában, Bécsben. 1771-ben Mária Terézia a Lorettói nővérek budai kolostorának adta. 1900-tól 1944-ig a budai várban a Szent Zsigmond kápolnában, 1944-45-ben egy Salzburg környéki barlangban, majd újra a Lorettói nővéreknél tartották. 1950-től a Szent István-bazilikában látható. Tiszteletére 1938-tól körmeneteket tartottak 1950-ig, amikor a kommunista párt elrendelte, hogy a Szent Jobbot el kell zárni a nagyközönség elől. Ezt a tilalmat 1988-ban oldották föl, azóta lehet újra körmeneteket tartani.

Kérdések:
Mi a Szent Jobb?
Ki lopta el Szent István jobb kezét a XI. században?
Hol találták meg a Szent Jobbot 1084-ben?
Hol őrizték a középkorban a Szent Jobbot?
Miért került Raguzába a Szent Jobb?
Ki adta a Szent Jobbot a Lorettói nővérek budai kolostorának?
Mikor került Budára a Szent Jobb Mária Teréziának köszönhetően?
A Szent Jobb hol vészelte át a II. világháborút?
1950 óta hol tartják a Szent Jobbot?
Miért rendelte el a kommunista párt, hogy a Szent Jobbot el kell zárni a közönség elől?
Mióta tartanak körmeneteket a Szent Jobb tiszteletére?
Melyik években volt betiltva a Szent Jobb körmenet?
Hány évig volt betiltva a Szent Jobb körmenet?
Merre halad a Szent Jobb körmenet?
qgen: title: I. István magyar király context: A 13. század óta népszerű a magyar költészetben. A legrégebbi költemények vallásos himnuszok, amelyek a magyarok apostolaként mutatják be. Ez a gondolat a nem egyházi célú költészetben is megjelenik, különösen az ő ünnepnapjára írt versekben, ahol szerepét Magyarország első királyaként emelik ki. A költők a nemzeti azonosság, függetlenség és a magyarság túlélési képességének szimbólumaként jelenítették meg különösen a kommunista diktatúra alatt.
Ludwig van Beethoven zenét szerzett István királyról a pesti magyar nyelvű színház 1812-es avatására. James M. Keller rámutat ennek kapcsolataira a IX. szimfóniával, különösen annak nyitányával és az Örömódával. Kodály Zoltán kórusművet írt Ének Szent István Királyhoz címmel.

Kérdések:
Szent István király alakja mióta népszerű a magyar költészetben?
Hogyan mutatják be Szent Istvánt a róla írt első költemények?
Mit szimbolizált Szent István király alakja a versekben a szocializmus alatt?
Ki írt zenét Szent István királyról a XIX. században?
Milyen alkalomból szerzett zenét Beethoven I. István királyról?
Mikor nyitották meg a pesti magyar nyelvű színházat?
Mi a címe Kodály Zoltán István királyról szóló kórusművének?
Mikor írt Kodály Zoltán kórusművet Szent István királyról?
qgen: title: I. István magyar király context: Monumentális lovasszobra, Strobl Alajos alkotásában a budai Várnegyedben áll. A koronázás ezeréves évfordulója alkalmából 2001. augusztus 20-án avatták fel Budapest XVI. kerületében (Sashalmon) az önkormányzat előtti parkban R. Törley Mária szobrászművész Szent István-emlékművét. Kiskunfélegyházán a neki ajánlott templom melletti szobrát 2006. augusztus 20-án leplezték le. A Bükki Nemzeti Parkban cseppkőbarlangot neveztek el róla (Szent István-barlang). A katolikus magyarság néphimnusza volt a 18. századi Szent István királyhoz című, Ah, hol vagy, magyarok tündöklő csillaga kezdetű ének.
1885-ben mutatták be Erkel Ferenc utolsó befejezett operáját, az István királyt, amelynek szövegkönyve az uralkodó öregkoráról szól. 
1976. február 14-én mutatták be a Nemzeti Színházban Szabó Magda: Az a szép, fényes nap című darabját, melyben még Vajkként szerepel, közvetlen az István név felvétele előtt játszódik.

Kérdések:
Strobl Alajos lovasszobra a budai Várnegyedben melyik magyar királyt ábrázolja?
Ki készítette I. István lovasszobrát a budai Várban?
Hol áll Szent István lovasszobra a budai Várban?
Sashalom Budapest hányadik kerülete?
Mikor avatták fel István király emlékművét Sashalmon?
Sashalmon hol van a Szent István emlékmű?
Kinek a nevéhez fűződik a sashalmi Szent István emlékmű?
Van Szent István-templom Kiskunfélegyházán?
Mikor adták át a kiskunfélegyházi Szent István-szobrot?
Melyik hegységünkben van a Szent István-barlang?
Mi volt Erkel Ferenc utolsó befejezett operája?
Erkel Ferenc utolsó befejezett operájának mikor volt a bemutatója?
Kiről szól Szabó Magda Az a szép, fényes nap című színműve?
qgen: title: I. István magyar király context: 1983 augusztusában a budapesti Városligetben, a szánkózódombon (melyet utána neveztek át Királydombnak) mutatták be Szörényi Levente és Bródy János István, a király című rockoperáját, amely óriási sikert aratott. A darabról készült lemez minden idők legnagyobb példányszámban eladott magyar hanghordozó lett, illetve a darab a mozikban és a televíziók előtt is milliókat hódított meg. 2000-re, a millenniumi évre elkészült a darab folytatása is, Veled, Uram! címmel, amelyet az esztergomi bazilika előtt mutattak be, szintén nagy sikerrel. Ez a mű Istvánt fiatal királyként mutatja be.

Kérdések:
Mikor volt a bemutatója az István, a király című rockoperának?
Hol adták elő először az István, a király rockoperát?
Az István, a királyt ki írta?
Miért nevezték át a városligeti szánkózódombot Királydombnak?
Mi a legnagyobb példányszámban eladott magyar hanglemez?
Készült film az István, a király rockoperából?
Kik voltak az István, a király rockopera szereplői 1983-ban?
Van folytatása az István, a király rockoperának?
Mi a címe az István, a király folytatásának?
Mikor készült el az István, a király folytatása?
Hány évet kellett várni az István, a király rockopera folytatására?
Miért lett olyan népszerű az István, a király rockopera az 1980-as években Magyarországon?
Hol adták elő a Veled, Uram! című rockoperát 2000-ben?
Kik írták az István, a király rockopera folytatását?
Melyik volt sikeresebb rockopera: az István, a király, vagy a folytatása?
qgen: title: I. Mátyás magyar király context: I. Mátyás, születési nevén Hunyadi Mátyás (Kolozsvár, 1443. február 23. – Bécs, 1490. április 6.), elterjedt nevén Mátyás király, Magyarország és Horvátország királya 1458-tól, cseh király 1469-től, Ausztria uralkodó főhercege 1486-tól haláláig. Közkeletűen Corvin Mátyás vagy Igazságos Mátyás néven is ismert. Hivatalos latin nyelvű uralkodói nevén Mathias Rex; neve németül, latinul, angolul: Matthias Corvinus, olaszul: Mattia Corvino, románul: Matia Corvin, csehül: Matyáš Korvín, horvátul: Matija Korvin.
Apja Hunyadi János erdélyi vajda, majd magyar kormányzó, anyja magyar köznemesi család lánya, Szilágyi Erzsébet. Bár 1458-tól uralkodott, királlyá koronázására hivatalosan Székesfehérvárott 1464-ben került sor. Cseh királlyá 1469-ben, Ausztria főhercegévé 1486-ban választották. A magyarok, de számos más környező nép hagyománya is az egyik legnagyobb királyként tartja számon, akinek emlékét sok népmese és monda őrzi. Mátyás nevének népszerű díszítő jelzője (epitheton ornansa) az Igazságos. A szakirodalom és a köznyelv egyaránt leginkább sorszám nélkül, egyszerűen Mátyás királynak nevezi.

Kérdések:
Hány évig élt Mátyás király?
Mátyás király hány éves korában halt meg?
Hunyadi Mátyás milyen országokban uralkodott?
Corvin Mátyás ki volt?
Mátyás király miért volt igazságos?
I. Mátyás mikor került trónra?
Ki volt Hunyadi János utódja?
Ki volt a legnagyobb magyar király?
Hunyadi Mátyás Ausztria királya is volt?
Szilágyi Erzsébet kihez írta a levelét?
Miért hívják Mátyás királyt Corvin Mátyásnak is?
qgen: title: I. Mátyás magyar király context: Uralkodói teljesítménye már kortársai körében nagy vitákat váltott ki, az utókor történészei pedig máig sem jutottak egyetértésre. A kritikus nézet szerint Mátyás elhanyagolta a török veszélyt, és értelmetlen nyugati hódító hadjáratokra fecsérelte a rendelkezésére álló katonai, illetve az azt megalapozó, az ország kíméletlen adóztatása révén gyűjtött gazdasági potenciált. A másik nézet szerint viszont belátta, hogy az akkori Magyarország önmagában képtelen volt ellenállni a török veszélynek és ezért nagyobb államhatalom létrehozására törekedett. Eszerint felismerte, hogy korában a fejlődés Kelet-Közép-Európában a perszonáluniókba tömörült államszövetségek irányába haladt. Ezt a tervet megvalósítani azonban nem tudta teljesen, ilyen szövetségi rendszer kiépítésére utóbb csak a Habsburgok voltak képesek.

Kérdések:
Kik voltak képesek államszövetség létrehozására Kelet-Közép-Európában?
Miért törekedett Mátyás király államszövetség létrehozására?
Milyen kritika fogalmazható meg Mátyás király uralkodásával kapcsolatban?
Sikerült I. Mátyásnak államszövetséget létrehoznia?
Hogyan értékelhető Hunyadi Mátyás uralkodói teljesítménye?
Mekkora gazdasági potenciállal rendelkezett Magyarország Mátyás uralkodása alatt?
Jó uralkodó volt Mátyás király?
qgen: title: I. Mátyás magyar király context: Belpolitikai tevékenységének nagy eredménye, hogy választott királyként, legitimációs hiányosságokkal azért küzdve, de sikerült megszilárdítania hatalmát. Kihasználta a középkori uralkodói hatáskör szinte minden lehetőségét. Nagy ügyességgel maga mellé állította adott pillanatban az uralkodáshoz szükséges társadalmi erőket, illetve azok változatos koalícióit hozta létre. Mesterien kezelte a korabeli társadalmi kommunikációt, igyekezett külföldön és belföldön egyaránt jó hírét kelteni saját személyének, hogy akár ennek révén is támogatást szerezzen politikai céljai eléréséhez. Legfontosabb célját, fia örökösödésének biztosítását, Corvin János trónra lépését azonban nem sikerült elérnie.
Politikája mellett személyiségének megítélése sem egységes: hatalmas adókat rótt ki az alattvalókra, a beszedett pénzt nem mindig a deklarált célra költötte, uralkodása vége felé koncepciós eljárásoktól sem riadt vissza azért, hogy az utódlását biztosítsa. Személyisége nem tartozott a leginkább szerethetőek közé, viszont egyértelműen a 15. század kiemelkedő magyar politikusa volt.

Kérdések:
Mátyás király miben volt sikeres uralkodó?
Fontos volt Mátyás királynak, hogy mások mit gondolnak róla?
Mi volt Mátyás király legfontosabb célja?
Ki volt Corvin János?
Ki lépett trónra Mátyás király után?
Szerették az emberek Mátyás királyt?
Miért vitatott Hunyadi Mátyás személyiségének a megítélése?
Miért nem a fia követte a trónon Mátyás királyt?
Mikor élt Corvin Mátyás?
Mátyás királynak hogyan sikerült megszilárdítania a hatalmát?
qgen: title: I. Mátyás magyar király context: 1442 tavaszán Hunyadi János vajda Erdélyben tartózkodott, május 28-án például Szászhermányból küldött egy levelet. A jelek szerint vele volt felesége, horogszegi Szilágyi Erzsébet is, aki kilenc hónappal később, 1443. február 23-án Kolozsváron megszülte második fiát, Mátyást. A kisgyermek neveléséről elsősorban anyja gondoskodott, mivel apját a politika és a háborúk foglalták le. Szilágyi Erzsébet a politikában – kivéve a férje halála és a fia királlyá választása közti időszakot – alig vett részt, viszont a hatalmas Hunyadi-birtokok gazdálkodását személyesen irányította.

Kérdések:
Ki volt Hunyadi János felesége?
Mátyás királynak volt testvére?
=1. Hogy hívták Hunyadi János hitvesét?
Honnan tudjuk, hogy 1442 tavaszán Hunyadi János Erdélyben járt?
Mikor született Mátyás király?
Hunyadi Mátyás hol született?
Ki volt Szilágyi Erzsébet elsőszülött fia?
Miből lehet tudni, hogy Szilágyi Erzsébet 1442 tavaszán Erdélyben tartózkodott?
Szilágyi Erzsébet kihez ment feleségül?
Ki nevelte a kis Hunyadi Mátyást?
Szilágyi Erzsébet mivel foglalkozott?
Mikor politizált aktívan Szilágyi Erzsébet?
Hol voltak birtokaik a Hunyadiaknak?
Mátyás király hol töltötte a gyerekkorát?
qgen: title: I. Mátyás magyar király context: A felcseperedő Mátyás neveltetésében Hunyadi János már aktívan részt vett. Az ország egyik legfőbb méltóságaként az átlagos nemesi nevelésnél és saját szerény képzettségénél jóval többet nyújtott fiának. A korabeli magas gyermekhalandóság körülményei között arra is gondolnia kellett, hogy László fia halála esetén Mátyásra hárulhat a család irányításának és további felemelésének terhe. Hunyadi János külföldi útjain megfigyelhette a művelt nagyúri családok életét, és láthatóan ennek megfelelő igazi korabeli ismereteket akart adni fiainak, azaz a katonáskodás mellett nyelvtudást, valamint az akkori általános műveltség alapjait is elsajátították.

Kérdések:
Milyen szerepet játszott Hunyadi Mátyás nevelésében az édesapja?
Ki volt Hunyadi Mátyás testvére?
Milyen ismereteket kellett elsajátítania Hunyadi Mátyásnak gyerekként?
Miért volt magas a gyermekhalandóság Mátyás király korában?
Hány fia volt Hunyadi Jánosnak?
Volt lánya Hunyadi Jánosnak?
Járt iskolába Hunyadi Mátyás gyerekkorában?
Mi volt az elsőszülött fiú feladata a családban a XV. században?
Miért akart Hunyadi János jobb képzettséget biztosítani fiainak, mint amivel ő maga rendelkezett?
qgen: title: I. Mátyás magyar király context: A katonai felkészítését bizonyára apja is felügyelte; a későbbi feljegyzések szerint Mátyás korán jártasságot szerzett a korabeli hadművészetekben, fizikailag is jó állóképességgel rendelkezett és képes volt akár egy nagyobb folyót is átúszni. Első tanítója Szánoki Gergely lengyel humanista lehetett, aki I. Ulászló magyar király nevelőjeként került Magyarhonba. A király halála után, 1444-ben vette át a Hunyadi fiúk, illetve akkor még csak László tanítását. Azonban már 1451-ben, Mátyás nyolcéves korában elhagyta az országot, mert ilyvói érsek lett. Széles körben feltételezik, hogy Vitéz János, Hunyadi fő tanácsadóinak egyike is Mátyás nevelője lehetett, de a püspök egyházi és politikai feladatai valószínűtlenné teszik tényleges nevelői szerepét.
Mátyás humanista nevelőitől mindenesetre a korban szokatlanul széles körű ismereteket szerzett, többek között az egyház- és államjog, művészetek területén. Kitűnően megtanult latinul, beszélt németül, csehül vagy a korban használt nyugati szláv nyelven és valószínűleg románul is tudott.

Kérdések:
Ki volt Mátyás király első tanítója?
Szánoki Gergely ki volt?
Kik azok a humanisták?
Miért érkezett Magyarországra Szánoki Gergely lengyel humanista?
Szánoki Gergely hány évig szolgált a Hunyadi családban tanítóként?
Miért hagyta el az országot Hunyadi László és Mátyás nevelője 1451-ben?
Vitéz János nevelője volt Hunyadi Mátyásnak?
Vitéz János ki volt?
Milyen területeken tett szert kimagasló műveltségre Hunyadi Mátyás?
I. Mátyás király milyen nyelveken tudott?
Beszélt franciául Mátyás király?
qgen: title: I. Mátyás magyar király context: A kor arisztokratái és nemesei közül szintén kirívó módon szeretett olvasni, főként klasszikus latin szerzőket, ezeken belül is a hadtudományi munkákat. Latinul olvasott Nagy Sándor bátorságáról, Hannibál ravaszságáról szóló elbeszéléseket. Műveltsége lehetővé tette, hogy király korában olasz humanistákkal is tudós beszélgetéseket folytathasson. Gyakorlatilag gyermekkorában alapozta meg tudását, hiszen még nem töltötte be tizenötödik évét, amikor királlyá választották, ezután pedig aktívan részt vett az uralkodás nehéz feladataiban, ezért rendszeres tanulásra már nemigen juthatott ideje.

Kérdések:
Szeretett olvasni Mátyás király?
Mátyás király idejében népszerű időtöltés volt az olvasás?
Mi volt Mátyás király kedvenc olvasmánya?
Mátyás király milyen könyveket olvasott?
Értett latinul Mátyás király?
I. Mátyást hány évesen választották királlyá?
Hányban választották királlyá Hunyadi Mátyást?
Miért nem Hunyadi László lett a király Mátyás helyett?
Meddig tartottak Mátyás király tanulóévei?
Művelt ember volt Mátyás király?
qgen: title: I. Mátyás magyar király context: A későbbi király még 12 éves sem volt, amikor a kor szokásainak megfelelően apja már menyasszonyt szerzett számára. Hunyadi János és Cillei Ulrik megegyeztek, hogy Mátyás feleségül veszi majd az akkor 10 éves Cillei Erzsébetet, a hatalmas Cillei-vagyon egyedüli várományosát. A tervezett házasság előnyös rokoni-politikai kapcsolatokkal is kecsegtetett. Cillei Garai László nádor unokaöccse, Brankovics György szerb despota veje volt. A kor szokásainak megfelelően Erzsébet a jövendőbelije családjához költözött, míg Mátyás a királyi udvarba került, gyakorlatilag túszként. Az esküvőre végül Cillei Erzsébet halála miatt nem kerülhetett sor.

Kérdések:
Ki volt Hunyadi Mátyás első menyasszonya?
Hány éves volt Mátyás király, mikor apja menyasszonyt szerzett neki?
Mátyás király mennyivel volt idősebb Cillei Erzsébetnél?
Ki lett volna Hunyadi Mátyás apósa, ha elveszi Cillei Erzsébetet?
Miért volt ideális menyasszony Cillei Erzsébet Hunyadi Mátyás számára?
Cillei Ulrik ki volt?
Brankovics György milyen nemzetiségű volt?
Ki volt Cillei Ulrik nagybátyja?
Ki volt Cillei Erzsébet nagyapja?
Összeházasodott Cillei Erzsébet és Hunyadi Mátyás?
Miért esett kútba Hunyadi Mátyás és Cillei Erzsébet házasságának terve?
Miben halt meg Cillei Erzsébet?
Cillei Erzsébet mikor halt meg?
qgen: title: I. Mátyás magyar király context: A legeredményesebb a pénzügyi igazgatás átalakítása volt. Szapolyai Imre főkincstartót Mátyás boszniai kormányzóvá, egyben horvát és szlavón bánná nevezte ki. Az új kincstartó az egyszerű nemes Bessenyői Bertalan lett, aki nem kapta meg a főkincstartó címet, és így nem számított bárónak. Így tudta a király kikapcsolni a pénzügyek intézéséből a nagybirtokosokat, és saját kezébe venni az irányítást.
1467-ben Mátyás, Ernuszt Jánost, a tehetséges üzletembert, kikeresztelkedett budai zsidó kereskedőt nevezte ki kincstartónak és egyben udvari lovagnak. Az általa kidolgozott pénzügyi reform lényege az volt, hogy a bevételi forrásokat együtt kezelte (kivéve a koronabirtokok gazdálkodását, amiért a budai udvarbíró felelt), így lehetővé vált áttekinteni a bevételeket és költségvetést készíteni.

Kérdések:
Mi volt a főkincstartó feladata Mátyás udvarában?
Milyen címeket adott Mátyás király Szapolyai Imrének?
Ki lett Mátyás király kincstartója Szapolyai Imre után?
Miért nem adott főkincstartói címet Mátyás király Bessenyői Bertalannak?
Miért vezetett be Hunyadi Mátyás pénzügyi reformokat?
Mátyás király miért akarta magához ragadni az irányítást a pénzügyek terén?
Bessenyői Bertalan mikor lett Mátyás király kincstartója?
Ernuszt János zsidó vallású volt?
Milyen foglalkozást űzött Ernuszt János?
Mikor lett kincstartó Ernuszt János Mátyás udvarában?
Milyen pénzügyi reformokat dolgozott ki Ernuszt János kincstartó I. Mátyás számára?
Mi volt az eredménye Ernuszt János pénzügyi reformjának?
Ki felelt a koronabirtokok gazdálkodásáért Hunyadi Mátyás regnálása alatt?
qgen: title: I. Mátyás magyar király context: Különösen nagy jelentőségű volt a pénzreform. A magyar aranyforintot mindig azonos pénzláb alapján verték, és így értéke állandó maradt. Az ezüstdénárokra azonban ez már nem volt igaz. Mátyás az 1460-as évek második felében az öt pénzverdében (Budán, Kassán, Körmöcbányán, Nagyszebenben és Nagybányán) elkezdte jó minőségű ezüstdénárok veretését, amikre a Madonna képe került, ez a hagyomány aztán évszázadokig fenn is maradt. Mikor 1470-re már kellő mennyiségű új pénz volt forgalomban, három verdében megszüntették a további ezüstpénzek verését, hogy stabilizálják forgalomban levő pénz mennyiségét. Mindez csak áttételesen növelte a kincstár bevételeit, a kereskedelemre gyakorolt jótékony hatáson keresztül. Egészen 1521-ig nem is változott a pénz értéke, azaz száz ezüstdénár ért egy aranyforintot.

Kérdések:
Miért maradt állandó a magyar aranyforint értéke?
Mi az a pénzláb?
Az ezüstdénárok értéke állandó volt Mátyás korában Magyarországon?
Hány pénzverde volt Magyarországon az 1460-as években?
Hol voltak pénzverdék Magyarországon az 1460-as években?
Mi volt látható a Mátyás király által veretett új ezüstdénárokon?
Miért szüntették meg 1470-ben három pénzverdében az új ezüstdénárok verését?
1470-től hány pénzverdében verték Mátyás király új ezüst dénárjait?
1470-től melyik pénzverdékben szüntették meg Hunyadi Mátyás új ezüstdénárjainak verését?
1521-ig hány ezüstdénár ért egy aranyforintot?
Hány ezüstdénár ért egy aranyforintot 1470 és 1521 között?
1521-től hány ezüstdénár ért egy aranyforintot?
Miért volt nagy jelentőségű I. Mátyás pénzreformja?
I. Mátyás pénzreformjának a lényege mi volt?
qgen: title: I. Mátyás magyar király context: Az 1467. évi törvény közvetlenül csak csekély mértékben növelte a királyi bevételeket. Az addigi rendes adót, a kamara hasznát megszüntette az országgyűlés, és „a királyi kincstár adója” név alatt állította vissza. Hasonlóképpen a harmincadvámot ezután koronavámnak nevezték. A névváltoztatás lényege az volt, hogy a korábban adományozott adómentességek így érvényüket vesztették. A királyi bevételek a reform nyomán mégis jelentősen megnőttek, az általános adóteher a korábbi hat-hétszeresére emelkedett.
A bevételek fő forrása az országgyűlés, illetve más esetekben a királyi tanács által megszavazott és a jobbágyságot sújtó rendkívüli adó volt. Bár az adóegységek (jobbágyháztartások, azaz füstök, illetve porták) száma csökkent Mátyás idején, az adó azáltal, hogy olykor évente többször is kivetette, jelentős jövedelmet képezett. Később az egytelkes, addig adómentességet élvező parasztnemesektől is beszedette, igaz, a jobbágyok által fizetett összegnek csak a felét vetette ki rájuk.

Kérdések:
Mire nevezte át Mátyás király a "kamara haszna" adót?
Mi lett az új neve a harmincadvámnak Mátyás király regnálása alatt?
Miért változtatták meg I. Mátyás idejében az adók és vámok nevét?
Mennyivel nőttek Mátyás király bevételei a pénzügyi reformok eredményeképpen?
Hogyan növelte Hunyadi Mátyás a királyi bevételeket?
Kiktől szedte be Mátyás király a legtöbb adót?
Hány jobbágyháztartást tartottak számon Mátyás király korában Magyarországon?
Évente hányszor kellett adót fizetni a jobbágyoknak I. Mátyás idején Magyarországon?
Kiket hívtak parasztnemeseknek Mátyás király korában?
Kellett adót fizetniük a parasztnemeseknek Mátyás korában Magyarországon?
A jobbágyok mennyivel több adót fizettek Mátyás korában, mint a kisnemesek?
qgen: title: I. Mátyás magyar király context: Mátyás 1458-tól haláláig, 1490-ig összesen 43 alkalommal vetett ki rendkívüli adót, amely évi átlag 385 000 forint bevételt jelentett. További bevételei közül a legfontosabb a sóból származó jövedelem volt, évente 80 000 forint. A pénzverési és bányajövedelmek 60 000, a harmincad- (korona) vám 50 000, a királyi városok és a szászok rendes és rendkívüli adója 47 000 forintot tettek ki. Az egyéb kisebb bevételek 6000 forintra becsülhetők. Mátyás átlagos évi bevétele eszerint 628 000 forint lehetett – nagy ingadozásokkal. Ezen felül rendszeres jövedelmei voltak még a pápától és Velencétől az 1470-es évekig, a török elleni háborúra kapott összegek, valamint a később elfoglalt cseh és osztrák tartományokból is érkeztek bevételek. Mátyás azonban óvakodott a magyarhoz hasonló adópréssel sújtani a megszállt területeket, ezért ezek a bevételei eltörpültek a magyarországiak mellett.

Kérdések:
Meddig élt Mátyás király?
Hány alkalommal kellett rendkívüli adót fizetniük a magyar jobbágyoknak 1458 és 1490 között?
Évente átlagosan mekkora bevételt hozott a kincstárnak a rendkívüli adó Mátyás király idejében?
A rendkívüli adók mellett mi volt Mátyás király másik fontos bevételi forrása?
A sóból származó jövedelem évente mennyit hozott Hunyadi Mátyás kasszájába?
Milyen bevételi forrásai voltak Mátyás királynak?
Mennyi volt Mátyás király átlagos évi bevétele összesen?
Miért szedett be kevesebb adót Mátyás király a megszállt területekről, mint Magyarországról?
Miért küldött a pápa Mátyás királynak apanázst évről évre?
Gazdag volt Mátyás király?
Mi volt Mátyás király legfontosabb bevételi forrása?
qgen: title: I. Mátyás magyar király context: Ezek a bevételek messze meghaladták az V. László korában beszedetteket. Az éves bevétel maximuma 900 ezer forint körül lehetett. Európai összehasonlításban azonban ez nem volt sok, hiszen például a Francia Királyság bevételei ekkoriban 1 365 000 és 3 345 000 között voltak, Velence pedig 1464-ben 1 020 800 dukát bevételt könyvelhetett el. (A dukát értéke majdnem azonos értékű volt a magyar forinttal.) II. Mehmed oszmán szultán bevételei 1475-ben 1 800 000 dukátot értek el.
Az akkori államkincstár legfontosabb kiadásaihoz, a katonaiakhoz hasonlítva még inkább relatív a bevételek nagysága. Magyarországon ugyanis 10 000 könnyűlovas egy évi zsoldja 360 000, 5000 gyalogosé 120 000 forint volt. Ez a két tétel önmagában elvitte volna a költségvetés felét, ha rendesen kifizették volna. Ezért is volt gyakori a zsold visszatartása, illetve helyette a külföldi zsákmányszerzés a szabadrablás engedélyezése.

Kérdések:
Mátyás királynak több bevétele volt, mint V. Lászlónak?
Évente maximum mekkora bevétele lehetett Hunyadi Mátyásnak?
A Francia Királyság mekkora bevétellel gazdálkodhatott Mátyás király korában?
Velence mekkora jövedelemre tett szert 1464-ben?
Hány forintot ért egy dukát Mátyás király idejében?
Velence vagy az Oszmán Birodalom volt gazdagabb Mátyás király korában?
Hány dukát jövedelemre tett szert II. Mehmed oszmán szultán 1475-ben?
Mi volt a legnagyobb kiadás Mátyás király költségvetésében?
Egy gyalogos katona zsoldja mennyi volt egy évben Hunyadi Mátyás seregében?
Egy könnyűlovas zsoldos mennyit keresett egy évben I. Mátyás hadseregében?
Egy könnyűlovas katona több fizetést kapott egy gyalogos katonánál Mátyás király seregében?
Miért nem fizették ki időben a zsoldosokat Mátyás király seregében?
Honnan toboroztak katonákat I. Mátyás hadseregébe?
Legfeljebb hány évig szolgálhatott egy katona Mátyás király hadseregében?
qgen: title: I. Mátyás magyar király context: 1467 tavaszán, a Mátyás által a korábbiakhoz képest többszörösen beszedetett régi és új adók miatt Erdélyben lázadás tört ki, ugyanis az új törvény leginkább az erdélyiek korábbi mentességeit törölte el. Zrínyi Miklós szerint: „Pedig bolondok, nem jól gondolták meg a végét. (...) Szükséges a királynak az adó, főképpen az olyan királynak, mint Mátyás volt. Mert nincs a népeknek nyugalmuk hadsereg nélkül, nincs hadsereg zsold nélkül és zsold adó nélkül. És Mátyás király sem bolond épületekre, sem eszelős költséges vendégségekre, sem bolondok gazdagítására nem költötte az ország jövedelmét, hanem hazája megmaradására, dicsőítésére és öregbülésére. Kicsoda nem kívánná a maga értékeivel segíteni a királyt?"

Kérdések:
Miért tört ki Erdélyben lázadás Mátyás király ellen?
Mikor lázadtak fel az erdélyiek I. Mátyás ellen?
Miért szedette be Mátyás király az adókat többszörösen?
Pazarló életmódot folytatott Hunyadi Mátyás?
Zrínyi Miklós egyetértett I. Mátyással a többszörösen kivetett adók kérdésében?
Hogyan verte le Mátyás király az 1467-ben kitört erdélyi lázadást?
qgen: title: I. Mátyás magyar király context: Erdélyen kívül Temes megyében, a Bácskában, a Felvidék keleti részén és másutt is voltak harcok. Az erdélyi „három nemzet” (magyar megyék, szász és székely székek) vezetői kolozsmonostori találkozójukon 1467. augusztus 18-án szövetséglevelet írtak alá. Ebben kijelentették, hogy egész Magyarország szabadsága érdekében fognak össze a király ellen. Vezetőiknek Szentgyörgyi és Bazini János és Zsigmond grófokat, valamint Ellerbach Bertold vajdát, továbbá (Szapolyai) Imre és István szepesi grófokat választották meg. Erdélyben harcedzett lakosság élt, ezért a lázadás különösen fenyegető veszélyt jelentett a király számára, a hozzá közel álló Szapolyai Imre hűtlensége pedig személyesen is érintette.
Mátyás a bizonytalan helyzetekben mindig erélyesen cselekedett. Ezúttal is azonnal mozgósította katonai egységeit és Erdélybe indult. A királyi haderő megérkezése után a lázadók szinte harc nélkül szétoszlottak. A vajdák meghódoltak, és bár tisztségüket elvesztették, büntetésben nem részesültek, sőt hamarosan újra megjelenhettek a királyi tanácsban is. Mátyás láthatóan tartott a nagyurak szolidaritásától.

Kérdések:
Hol tört ki lázadás Mátyás király ellen a túl magas adóterhek miatt 1467-ben?
Kiket nevezünk az erdélyi három nemzetnek?
Mikor tartották a kolozsmonostori találkozót Mátyás király ellen szövetkezve?
A kolozsmonostori találkozón kik vettek részt?
Mi történt a kolozsmonostori találkozón 1467-ben?
A Mátyás király ellen kitört erdélyi lázadás vezetői kik voltak?
Miért jelentett valós veszélyt az erdélyi lázadás Hunyadi Mátyás számára?
Mátyás király és Szapolyai Imre milyen viszonyban álltak egymással?
I. Mátyás hogyan verte le az erdélyi lázadást 1467-ben?
Az erdélyi lázadók milyen büntetésben részesültek Mátyás királytól?
Mátyás király miért nem büntette meg az erdélyi lázadókat?
qgen: title: I. Mátyás magyar király context: Mátyás belpolitikájának szerves része volt a vezető tisztségekben szolgáló személyek gyakori cseréje. A király és Vitéz János prímás családja, környezete között elsősorban emiatt romlott meg a viszony 1470-től. Emellett a király, főleg a hadi szükségletei fedezésére, a pápa hozzájárulásával megadóztatta az egyházat és az esztergomi érsek jövedelmei egy részét is lefoglalta. A személyi és pénzügyi ellentétek mellett külpolitikai jellegűek is keletkeztek, mivel Vitéz János és unokaöccse, Janus Pannonius korábban a cseh háború szószólói voltak, Ulászló cseh királlyá választása után azonban az ellen fordultak. A királyi tanács ülésén egyes visszaemlékezések szerint a király egy vita hevében meg is pofozta Vitézt.

Kérdések:
Mátyás király miért cserélte gyakran a vezető tisztségekben szolgáló embereit?
Ki volt Vitéz János?
Mikor romlott meg a viszony Mátyás király és Vitéz János között?
Milyen okból adóztatta meg I. Mátyás az egyházat?
Engedélyezte a pápa Mátyás király számára, hogy adót vessen ki az egyházra?
Janus Pannonius és Vitéz János rokonok voltak?
=5. Volt vérségi kötelék Vitéz János és Janus Pannonius között?
Ki volt Janus Pannonius?
Milyen külpolitikai ellentét volt Vitéz János és Mátyás király között?
Milyen okok vezettek ahhoz, hogy Mátyás király és Vitéz János viszonya megromlott?
Miért pofozta fel Mátyás király Vitéz Jánost?
qgen: title: I. Mátyás magyar király context: Vitéz és Janus Pannonius 1471 tavaszán léptek az aktív összeesküvés mezejére. IV. Kázmér lengyel király Ulászló utáni második fiát, Kázmér herceget akarta meghívni magyar királynak, mivel egy lengyel–cseh–magyar szövetségben látták az esélyt a török ellen. Ehhez az ország közvéleményétől nagy támogatást remélhettek, állítólag a főurak, a nemesség és a megyék nagy többsége mellettük állt, főleg az adóztatás miatti elégedetlenség illetve a török veszéllyel szemben táplált félelem miatt.
Mátyás kémhálózata révén Csehországban szinte azonnal értesült terveikről. A király a hozzá ekkoriban hűséges Újlaki tanácsára úgy tett, mintha nem tudna az összeesküvésről. Csapataival visszatért Magyarországra, majd szeptember 1-jére országgyűlést hívott össze. Közben Vitéz megbízottai Krakkóban tárgyaltak Kázmér királlyal.

Kérdések:
Mikor kezdődött a Vitéz János-féle összeesküvés Mátyás király ellen?
Kit akart trónra juttatni Vitéz János I. Mátyás helyett 1471-ben?
Miért tűnt ideális jelöltnek a magyar trónra 1471-ben Kázmér herceg Mátyás király helyett?
Miért akarták megbuktatni Mátyás királyt 1471-ben?
Tudott Hunyadi Mátyás az ellene készülő összeesküvésről 1471-ben?
Ki volt Hunyadi Mátyás tanácsadója az 1471-es összeesküvés leverésekor?
Milyen cselt eszelt ki Mátyás király Vitéz János ellen 1471-ben?
Miért hívott össze országgyűlést I. Mátyás 1471-ben?
Mikor tartottak országgyűlést 1471-ben?
Milyen nemzetiségű volt Kázmér király, Ulászló apja?
qgen: title: I. Mátyás magyar király context: A seregével az országban tartózkodó király helyzete szükségképpen megerősödött. Az országgyűlésre 1463 óta először meghívta az összes nemest. Az ott beterjesztett, majd szeptember 18-án elfogadott törvények számos sérelmet orvosoltak. Mindez megfordította a közhangulatot. Szeptember 21-én 10 főpap (Vitéz, Janus és Tuz Osvát kivételével mindegyik), valamint 36 báró nyilvánította ki írásban Mátyáshoz való hűségét. Kázmér herceg csak október elején indult el lengyel seregével Magyarországra, és bár Vitézék megnyitották előtte Nyitra várát, Perényi Miklós és Rozgonyi János országbíró meg néhány északkeleti erősséget, a támadás kudarcba fulladt.
December 19-én Vitéz is kiegyezett Mátyással, Janus Pannonius pedig elmenekült. A király aztán megszegve az egyezséget, 1472. március 1-jén fogságba vetette Vitézt. Az érsek Beckensloer János felügyelete alatt házi őrizetbe került Esztergomban, majd 1472. augusztus 9-én meghalt. Utóda Beckensloer lett, aki a fő- és titkos kancellári tisztséget is megkapta.

Kérdések:
Kik voltak hivatalosak a Mátyás király által 1471-ben összehívott országgyűlésre?
Miért hívta meg I. Mátyás az 1471-es országgyűlésre az összes nemest?
Az 1471-es országgyűlésnek mi lett az eredménye?
Hányan nyilvánították ki írásban Mátyás királyhoz való hűségüket az 1471-es országgyűlést követően?
Hány főpap állt Mátyás király mellé az 1471-es országgyűlés után?
Kik nem írták alá a főpapok közül a Hunyadi Mátyás iránti hűségnyilatkozatot 1471 őszén?
Mikor írták alá a hűségnyilatkozatot I. Mátyás mellett a főpapok és bárók 1471-ben?
Kázmér herceg mikor indult el seregével Mátyás király megbuktatására?
Sikerült megbuktatnia Mátyás királyt Vitéz Jánosnak?
Vitéz Jánosnak kik voltak a szövetségesei a Mátyás király elleni összeesküvésben?
Janus Pannonius hogyan kerülte el a büntetést a Mátyás elleni összeesküvésben való részvétele miatt?
Mikor vetette fogságba Mátyás király Vitéz Jánost?
Ki lett Vitéz János utódja Mátyás király udvarában?
Vitéz János miért halt meg?
Hová menekült Magyarországról Janus Pannonius 1471-ben?
qgen: title: I. Mátyás magyar király context: A társadalmi mobilitás is egy eszköz volt Mátyás kezében, amit hatalma megszilárdítása érdekében tudatosan javított.
Nem szakított ugyan a bárói renddel, amit örökölt, de uralkodása végére az arisztokrácia fele kicserélődött. Igen sok bárót bevont a kormányzásba, úgy, hogy udvari méltóságokhoz juttatta őket. Kezdetben egy méltóságra több embert is kijelölt, és őket folyamatosan cserélgette.
Több, mint két tucat országgyűlést tartott uralkodása során, amelyek arra nagyon jók voltak, hogy a rendek elégedetlenségét lecsillapítsák. Azokat a törvényeket, amelyek a királyi hatalom túlkapásait akarták korlátozni, szentesítette ugyan, de nem tartotta be.

Kérdések:
Miért volt fontos Mátyás király számára a társadalmi mobilitás javítása?
Miért cserélődött le az arisztokrácia fele Mátyás király uralkodása alatt?
Hány országgyűlést hívott össze I. Mátyás az uralkodása során?
Milyen célt szolgáltak az országgyűlések Mátyás király regnálása alatt?
Miért volt szükség olyan törvényekre Mátyás király idejében, amelyek a királyi hatalom túlkapásait korlátozzák?
Milyen túlkapásai voltak a királyi hatalomnak I. Mátyás idejében?
Betartotta Mátyás király a törvényeket?
Miért nem tartotta be Mátyás király az országgyűlés által hozott törvényeket?
Melyik években tartottak országgyűléseket I. Mátyás uralkodása alatt?
qgen: title: I. Mátyás magyar király context: A cseh–magyar megbékélés nem javította Mátyás és III. Frigyes viszonyát. További súlyos gondot okozott, hogy 1476 tavaszán Beckensloer János esztergomi prímás, fő- és titkos kancellár Frigyeshez szökött, magával víve hatalmas vagyonát is, amit a császár rendelkezésére bocsátott. A magyar király előtt egyetlen lehetőség maradt, a háború. A királyi tanács támogatta a tervét; állítólag mindössze a török elleni harcot előtérbe helyező Báthori István erdélyi vajda, valamint a béke mellett álló főpapok ellenezték a hadüzenetet. A háborús párt vezére Kinizsi Pál volt, aki azzal érvelt, hogy Beckensloer szökése, valamint a császár által viselt magyar királyi cím szégyenletes az ország számára. A többség végül lelkesen megszavazta a háborút, amiből nagy zsákmányt is reméltek.

Kérdések:
Mátyás király és III. Frigyes konfliktusban álltak egymással?
Miért volt konfliktus I. Mátyás és III. Frigyes között?
Ki volt Beckensloer János?
Miért árulta el Beckensloer János Hunyadi Mátyást?
Mikor szökött meg Mátyás király udvarából Beckensloer János?
Hogyan torolta meg Mátyás király Beckensloer János árulását?
Kik támogatták Mátyás király tervét a III. Frigyes ellen indított háborúra vonatkozóan?
Az ausztriai háborút kik ellenezték Mátyás király környezetében?
Mivel érvelt Kinizsi Pál az ausztriai háború mellett?
Báthory István mivel indokolta, hogy Mátyás király ne indítson háborút III. Frigyes ellen?
Báthory István és Kinizsi Pál egyetértettek az ausztriai háború kérdésében?
qgen: title: I. Mátyás magyar király context: Mátyás 1477. június 12-én hadat üzent III. Frigyesnek. A magyar sereg szinte „villámháborút” folytatva elfoglalta egész Alsó-Ausztriát, és betört Felső-Ausztriába is, Bécset pedig ostromzár alá vette. Közben IV. Szixtusz pápa béketárgyalásra szólította fel a feleket, és nem ismerte el II. Ulászló beiktatását a Cseh Királyságba. Az 1477. december 1-jén megkötött gmunden-korneuburgi békében a magyar király megelégedett 100 000 forint hadisarccal. Mátyás cseh királyként letehette a hűbéri esküt a császárnak, és a pénz feléhez is hozzájutott, a maradék 50 000 forint azonban végleg kifizetetlen maradt.

Kérdések:
Mátyás király mikor üzent hadat III. Frigyesnek?
Kinek üzent hadat Mátyás király 1477 nyarán?
Mátyás király sikerrel járt az ausztriai háborúban?
Milyen területeket szerzett meg I. Mátyás az ausztriai háború során?
Ki igyekezett kibékíteni egymással I. Mátyást és III. Frigyest?
Miért nem ismerte el a pápa II. Ulászlót a Cseh Királyság vezetőjeként?
Mikor köttetett meg a gmunden-korneuburgi béke?
Kik kötöttek egymással békét 1477 december 1-jén?
Mátyás király mekkora hadisarcot követelt III. Frigyestől1477-ben?
Kifizette III. Frigyes a 100 000 forint hadisarcot Mátyás királynak az ausztriai háború után?
Miért nem fizette ki a teljes hadisarcot III. Frigyes Mátyás királynak az ausztriai háború után?
Mekkora hadisarcot fizetett ki III. Frigyes Mátyás királynak az ausztriai háború után?
qgen: title: I. Mátyás magyar király context: A béke azonban sok fontos kérdést nyitva hagyott és nem ígérkezett tartósnak. III. Frigyes Beckensloert szerette volna a rendkívül fontos salzburgi érseki posztra kinevezni, amelyhez nagy területek, még stájerországi várak és városok is tartoztak. A hivatalban lévő salzburgi érsek ekkor Bernhard von Rohr, Mátyás szövetségese volt, és segítségért is fordult hozzá. Cserébe 1479-ben átadta neki stájer, karintiai és krajnai birtokait. Mátyás serege így bevonulhatott Potolyba (Ptuj), Regedébe (Bad Radkersburg) és Fölöstömbe (Fürstenfeld). 1481-ben az érsek még magát Salzburgot is át akarta játszani a magyarok kezére, de ezt a helyi polgárság megakadályozta. Hasonlóképpen jutott Mátyás kezére a passaui püspök révén Sankt Pölten és a Duna menti Mautern is, Bécstől nyugatra.

Kérdések:
III. Frigyes milyen pozíciót szeretett volna adni Beckensloernek az ausztriai háború után?
Miért volt fontos a salzburgi érsek pozíciója III. Frigyes idejében?
Ki volt Bernhardt von Rohr?
Bernhard von Rohr III. Frigyes szövetségese volt?
Mátyás király és Bernhard von Rohr milyen viszonyban álltak egymással?
Mit kínált Bernhard von Rohr Mátyás királynak a segítségért cserébe?
Miért nem sikerült Mátyás királynak Salzburgot megszereznie?
Milyen területek kerültek Mátyás király fennhatósága alá Bernhard von Rohr salzburgi érseknek köszönhetően?
qgen: title: I. Mátyás magyar király context: 1479-től a gyakorlatban már újra hadiállapot volt közöttük, de Mátyás csak 1482-ben üzent formálisan újra hadat III. Frigyesnek. Ez a háború nem haladt olyan gyorsan, mint az előző; városokat, várakat kellett megostromolni, illetve védőiktől megvásárolni. Bécs elfoglalása 1485. június 1-jén azonban döntő fordulatot jelentett, hiszen a német császár fővárosa került Mátyás kezébe. Maga a birodalom is küldött csapatokat visszavételére, de ez nem sikerült. 1487. augusztus 17 -én a magyar király a császár kedvenc városába, Bécsújhelybe is bevonult. Ezzel Mátyás Krems kivételével egész Alsó-Ausztriát, valamint Stájerország és Karintia keleti részét is elfoglalta. A magyar király rövidesen felvette az osztrák hercegi címet is és tartománygyűlést hívott össze. Ezután már Mátyás haláláig gyakorlatilag nem változott a hadi helyzet: a háború kifulladt, csakúgy, mint a cseh háborúban Morvaország, Szilézia és Lausitz elfoglalása után.

Kérdések:
Másodjára mikor üzent hadat Mátyás király III. Frigyesnek?
Mi volt a különbség Mátyás király első és második ausztriai háborúja között?
Mátyás király mikor vette be Bécset?
Bécs elfoglalása miért jelentett fordulópontot Mátyás király ausztriai háborúiban?
Hová vonultak be Mátyás király csapatai 1487. augusztus 17-én?
I. Mátyás mikor foglalta el Bécsújhelyet?
Miért szerette annyira III. Frigyes Bécsújhelyet?
Milyen ausztriai területek felett szerezte meg az uralmat Hunyadi Mátyás a haláláig?
Mátyás király osztrák herceg volt?
Mátyás király ausztriai és cseh háborúi miért fulladtak ki?
Mátyás király mikor halt meg?
qgen: title: I. Mátyás magyar király context: Mátyás királlyá választásában nagy szerepe volt annak, hogy a – sikereinek korlátozottsága ellenére – „törökverőnek” számító Hunyadi János fiaként a török veszedelem elleni aktív küzdelmet várták tőle Magyarországon és külföldön egyaránt. A Vatikán és a Velencei Köztársaság hajlandó volt jelentős pénzbeli támogatást is nyújtani erre a célra. Mátyás a Szentszéktől 1459 és 1479 között, különböző részletekben, összesen 250 000 forintot kapott. Az 1480-as években, amikor nyilvánvalóvá vált, hogy a király a segélyt nem a török ellen használja fel, a pápai segély elapadt. Összességében hasonló összeget kapott Velencétől is Mátyás, de az 1476-os szabácsi hadjárat után ez a támogatás is elmaradt. A császártól és a német birodalomtól viszont csak ígéretek érkeztek, konkrét támogatás nem.

Kérdések:
Mi volt az egyik legfontosabb érv Hunyadi Mátyás királlyá választása mellett?
Hogyan emlegették Hunyadi Jánost saját korában?
Mátyás király kiktől kapott anyagi támogatást a török elleni küzdelmekhez?
A pápa mennyi pénzt folyósított I. Mátyásnak a törökök elleni harc támogatására?
Mennyi ideig támogatta anyagilag a Szentszék Mátyás király török ellenes harcait?
Miért vonta meg a pápa a török elleni harcra folyósított támogatást Hunyadi Mátyástól?
A Vatikán mikor vonta meg az anyagi támogatást I. Mátyástól?
Mekkora anyagi támogatást kapott I. Mátyás a Velencei Köztársaságtól a törökök elleni hadjárataihoz?
Mi történt 1476-ban Szabácsnál?
A szabácsi hadjárat mikor volt?
Kapott Mátyás király anyagi támogatást a német birodalomtól a török elleni harchoz?
Mire fordította Mátyás király a külföldről érkező támogatásokat a török elleni harc helyett?
qgen: title: I. Mátyás magyar király context: Mátyás, apja tapasztalataiból kiindulva törökellenes hadjáratot csak ősszel vagy télen indított, amikor biztos lehetett abban, hogy nem kerül szembe az oszmán főerőkkel, mert azokat ősztől tavaszig soha nem mozgósították. Sok esetben nem avatkozott be akkor, amikor szükség lett volna erre, vagy nem használt ki jó alkalmakat. A Brankovics Lázár szerb despota 1458. februári halála után kialakult hatalmi viták során 1458 augusztusától II. Mehmed oszmán szultán Mahmud nagyvezír vezetésével sorra foglalták el az al-dunai szerb területeket, valamint Galambóc várát is. A következő évben, 1459. június 29-én elesett szerb uralkodók utolsó székhelye, Szendrő is, amivel befejeződött Szerbia török meghódítása. Magyarországon még 1459. januárban összehívták a szegedi országgyűlést, határozatot hoztak számos honvédelemmel összefüggő kérdésben, de ezek végrehajtására nem került sor.

Kérdések:
Milyen évszakban indítottak a Hunyadiak hadjáratokat a török ellen?
Miért csak ősszel vagy télen indítottak hadjáratokat a Hunyadiak a törökök ellen?
Miért pihent az oszmán hadsereg java ősszel és télen?
Mi volt a hátránya annak, hogy Hunyadi Mátyás csak ősszel vagy télen háborúzott a törökökkel?
Ki volt Brankovics Lázár?
Brankovics Lázár mikor halt meg?
Szerbiát milyen lépésekben hódították meg a törökök?
Mikor foglalták el a törökök teljes Szerbiát?
Szendrő elfoglalása miért volt nagy jelentőségű a török hadak számára?
Hol hívtak össze országgyűlést 1459 januárjában?
Mi volt az 1459-es szegedi országgyűlés fő témája?
Miért nem hajtották végre az 1459-es szegedi országgyűlés határozatait?
qgen: title: I. Mátyás magyar király context: 1462 tavaszán a törökök megtámadták Havasalföldet, mivel Vlad Tepes fejedelem az előző évben szerződést kötött Mátyással, és megtagadta a török adót. A segítségére küldött magyar segédcsapatok ellenére Vlad vereséget szenvedett, akit megfosztottak méltóságától. Az új vajda, Radu, elfogadta a magyar fennhatóságot, s Mátyás szeptemberben megerősítette őt méltóságában. Világos volt azonban, hogy Havasalföldre csak a törökök távollétében lehet számítani.
1463 májusában II. Mehmed oszmán szultán Bosznia meghódítására indult. A lépés várható volt, a márciusi magyar országgyűlés és a király mozgósította a haderőt. A csapatok azonban késve gyűltek össze, júniusra a szultán elfoglalta a stratégiai fontosságú Jajcát, kivégeztette Tomašević István bosnyák királyt. Jajca török kézre kerülése megnyitotta a törökök előtt Horvátország, Ausztria, Velence és Magyarország felé vezető portyák lehetőségét. A kortársak Jajcát némi túlzással „Európa kapujának” nevezték. Mátyás 1463 szeptemberében szövetségre lépett Velencével. Megegyeztek abban, hogy Velence a Peloponnészoszon, Mátyás pedig Boszniában támad; a köztársaság pénzügyi támogatást is nyújtott.

Kérdések:
A törökök mikor támadták meg a Havasalföldet?
Mi volt az oka annak, hogy a törökök 1462-ben megtámadták a Havasalföldet?
Vlad Tepes mikor kötött szerződést Mátyás királlyal?
Ki volt Vlad Tepes?
Legyőzte a török sereg Vlad Tepes havasalföldi fejedelmet?
Ki lett Vlad Tepes után Havasalföld fejedelme?
Mátyás király elismerte Radut Havasalföld fejedelmeként?
Ki volt az oszmán szultán 1463 májusában?
II. Mehmed milyen területek meghódítására indult seregével 1463 májusában?
Ki volt a király Boszniában 1463-ban?
Jajca 1463-as elfoglalása miért volt stratégiai jelentőségű a törökök számára?
Mit neveztek Európa kapujának a XV. század közepén?
Hol van Havasalföld?
Miért gyűltek össze késve a magyar csapatok Bosznia védelmére 1463-ban?